Komission asetus (EY) N:o 2550/97, annettu 16 päivänä joulukuuta 1997, yksityiskohtaisista säännöistä kalaverkkojen silmäkoon määrittämiseksi annetun asetuksen (ETY) N:o 2108/84 muuttamisesta



Virallinen lehti nro L 349 , 19/12/1997 s. 0001 - 0003



KOMISSION ASETUS (EY) N:o 2550/97, annettu 16 päivänä joulukuuta 1997, yksityiskohtaisista säännöistä kalaverkkojen silmäkoon määrittämiseksi annetun asetuksen (ETY) N:o 2108/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä annetun neuvoston asetuksen (EY) N:o 894/97 (1), ja erityisesti sen 3 artiklan, sekä katsoo, että asetuksen 894/97 2 artiklan mukaisesti passiivisiin pyydyksiin sovelletaan vähimmäissilmäkokoja ja troolipyydysten silmäkokojen määrittelyä koskevat yksityiskohtaiset säännöt eivät ole tarkoituksenmukaisia passiivisina pyydyksinä käytettyihin verkkoihin ja tällaisten pyydysten silmäkoon mittausedellytyksiin, on tarpeen antaa yksityiskohtaiset ohjeet passiivisina pyydyksinä käytettyjen verkkojen silmäkoon mittaamisessa käytettävän tulkin tyypistä, silmien mittausmenettelystä ja silmäkoon laskemisesta, olisi säädettävä, että jos aluksen päällikkö asettaa mittauksen kyseenalaiseksi tarkastuksen yhteydessä, tulee toimenpiteenä olla uudelleenmittaus, joka on lopullinen. tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2108/84 (2) seuraavasti: 1. Lisätään 1 artiklan edelle seuraavaa: "I OSA - TROOLIT, KIERRENUOTAT JA SAMANTYYPPISET VEDETTÄVÄT VERKOT" 2. Lisätään 6 artiklan jälkeen seuraavaa: "II OSA - PASSIIVISET PYYDYKSET 6 a artikla Määritelmät Tässä II osassa tarkoitetaan: "passiivisilla pyydyksillä" tarkoitetaan silmällä pyytäviä verkkoja, pesäverkkoja ja riimuverkkoja, jotka voivat koostua yhdestä tai useammasta verkosta, joissa on ylä- ja alaköydet ja yhdistävät köydet ja jotka on voitu varustaa ankkuroiduilla, kelluvilla ja paikannettavilla pyydyksen osilla; 6 b artikla Silmäkokotulkki 1. Silmäkokotulkin on oltava kestävää materiaalia ja sen on pystyttävä pitämään muotonsa. Tulkin rakenne on kuvattu liitteessä. 2. Levitettynä silmäkokotulkilla on voitava mitata silmäkokoja 300 millimetriin asti. Asteikko on oltava merkitty yhden ja viiden ja kymmenen millimetrin välein. 3. Edellä olevan 1 ja 2 kohdan mukaisissa silmäkokotulkeissa on oltava merkintä "EY-silmäkokotulkki". 4. Silmän kokoa mittaavan silmäkokotulkin leukojen on oltava vähintään yhden ja enintään kolmen millimetrin paksuiset ja niiden reunojen on oltava pyöreät. 5. Mitattaessa venytettyä silmukkaa sen auki levittämiseen saa käyttää ainoastaan käsivoimaa. 6 c artikla Mittausmenettely 1. Verkkoja ei saa mitata jäätyneinä. Tarkastaja valitsee 20 silmää verkosta, riimuverkkojen kyseessä ollen verkon pienisilmäisimmästä osasta. 2. Tarkastajan on mitattava jokaisen silmän koko asettamalla silmäkokotulkki silmään siinä suunnassa, jossa silmä on pisin, ja silmää venytetään käsin juuri sen verran, että sen sivut ovat suorat ja pingottuneet. 3. Silmäkoko on kaikkien valittujen ja mitattujen silmukoiden mittaustulosten aritmeettinen keskiarvo millimetreinä pyöristettynä ylöspäin seuraavaan täyteen millimetriin. 4. Mitattaviksi ei missään olosuhteissa saa ottaa seuraavia silmukoita: - paulan ylä- tai alareunassa olevia silmukoita, jotka ovat kiinni köydessä, tukikehikossa tai jossakin muussa kiinnikkeessä; - silmukoita, jotka ovat kahden silmukan päässä jameesta tai köydestä; - rikkoutuneita tai korjattuja silmiä. 6 d artikla Mittaaminen riitatapauksessa Jos aluksen päällikkö asettaa mittauksen kyseenalaiseksi, tarkastaja valitsee ja mittaa verkosta uudet 20 silmukkaa 6 c artiklan mukaisesti. Silmäkoko lasketaan uudelleen 6 c artiklan 3 kohdan mukaisesti ottaen huomioon kaikki mitatut 40 silmää. Tämän mittauksen tulos on lopullinen." 2 artikla Tämä asetus tulee voimaan 1 päivänä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1997. Komission puolesta Emma BONINO Komission jäsen (1) EYVL L 132, 23.5.1997, s. 5 (2) EYVL L 194, 24.7.1984, s. 22 LIITE Solmuton ja solmullinen verkko Silmäkokotulkki Avonainen silmä Venytetty silmä >VIITTAUS FILMIIN>